Houston Texans

**Houston Texans** er et profesjonelt amerikansk fotballag basert i Houston, Texas. Laget konkurrerer i National Football League (NFL) i ligaens American Football Conference (AFC) i AFC South-divisjonen. Laget spiller hjemmekampene på NRG Stadium.

Klubben spilte sin første sesong i , og er det yngste laget i NFL. Texans erstattet byens forrige NFL-lag, Houston Oilers, som flyttet til Nashville, Tennessee og nå går under navnet Tennessee Titans. Laget ble stiftet og var eid av Bob McNair fra 1999 til han døde i 2018. Etter McNairs død gikk eierskapet over til konen hans, Janice McNair. I 2024 ble eierskapet igjen overført, da til parets sønn Cal McNair.

Laget slet på 2000-tallet, men nådde suksess i 2011 da de nådde sluttspillet for første gang og vant sin første divisjonstittel. Texans har siden vunnet divisjonstittelen syv gangertil , i 2012, 2015, 2016, 2018, 2019, 2023 og 2024. Per slutten av 2024-sesongen er de det eneste laget som aldri har spilt i en Conference Championship-kamp.

Bob McNair var lagets eier frem til han døde i 2018, hvorpåhans eierandel gikk til konen Janice McNair. Parets sønn Cal McNair tok over kontroll etter faren døde og ble hovedeier etter at moren overførte eierskapet til han i 2024. Ifølge *[[Forbes]]* hadde laget en verdi på $4,7 milliarder i august 2022, som gjorde dem til det 11. mest verdifulle laget i NFL.

## Historie
I 1997 prøvde og feilet entreprenøren Bob McNair fra Houston å få et National Hockey League-lag (NHL) til byen, og Bud Adams flyttet byens NFL-lag, Houston Oilers, til Nashville hvor de skiftet navn til Tennessee Titans. I 1996 hadde Cleveland Browns flyttet til Baltimore og gått under navnet Baltimore Ravens. Som en del av avtalen mellom NFL, byen Cleveland og lageieren Art Modell lovte ligaen å bringe et nytt lag til Cleveland innen tre år.

For å sørge for et jevnt antall lag vurderte ligaen også å legge til et nytt lag. Houston var en av favorittene for å få tildelt et nytt lag sammen med Toronto og Los Angeles (som tidligere hadde mistet Rams og Raiders i 1995), og McNair bestemte seg for å fokusere på amerikansk fotball og stiftet Houston NFL Holdings med Steve Patterson som partner. Sammen med Houston Livestock Show and Rodeo foreslo de et innendørs stadion som en del av avtalen for å få et NFL-lag til Houston. Den 6. oktober 1999 tildelte NFL de 32. laget til Houston, med en prislapp på $700 millioner.

### McNair-familien (2002–nå)
Houston Texans ble med i ligaen i , og spilte da i nye Reliant Stadium under hovedtrener Dom Capers. I åpningskampen vant de mot Dallas Cowboys, og ble det eneste nye laget som vant åpningskampen sin siden Minnesota Vikings slo Chicago Bears i 1961.

#### Gary Kubiak-årene (2006–2013)
Laget slet i de første par sesongene, men så bedre resultater etter at Gary Kubiak ble hovedtrener i 2006. Texans avsluttet sesongen .500 (8–8) i både 2007 og 2008, og kvalifiserte seg nesten til sluttspillet i 2009 med et sesongresultat på 9–7. I 2010 begynte laget sesongen sin 4–2, men avsluttet sesongen 2–8 for sluttresultatet 6–10. I NFLs draft i 2011 plukket laget opp defensive end J.J. Watt fra Wisconsin. Den neste sesongen ble tidligere hovedtrener for Dallas Cowboys Wade Phillips ansatt som defensive coordinator, og med et nå forsterket forsvar klarte Texans å vinne sin første AFC South-tittel. Texans slo så wildcard-laget Cincinnati Bengals 31–10 i den første runden av NFL-sluttspillet i 2011–12, før de tapte 20–13 mot Ravens, som vant Super Bowl det året, i divisjonsrunden.

I NFLs draft i 2013 plukket Texans opp wide receiver DeAndre Hopkins fra Clemson som #27 totalt. Texans startet sesongen i 2013 med to seiere, men tapte hver eneste kamp for resten av sesongen. Kubiak fikk sparken etter en målløs kamp mot rivalene Jacksonville Jaguars, som selv hadde startet sesongen 0–8. Wade Phillips var midlertidig hovedtrener resten av sesongen, men Texans klarte fremdeles ikke å vinne noen kamper og avsluttet sesongen 2–14. De fjorten tapene på rad er den dårligste serien i lagets historie.

#### Bill O'Brien-årene (2014–2020)
Texans ansatte tidligere hovedtrener for Penn State Bill O'Brien som ny hovedtrener før 2014-sesongen, lagets tredje hovedtrener. I 2014 vant Texans tre av sine første kamper, hvor de slo Redskins i sesongåpningen, Raiders og Bills, med et nederlag mot New York Giants. De avsluttet sesongen 9–7 og kvalifiserte seg ikke til sluttspillet.

Texans var med i HBO-serien "Hard Knocks" i 2015. Laget startet sesongen 2–5, før quarterback Ryan Mallett – som var midt i en kontrovers etter at han ble plassert på benken til fordel for Brian Hoyer i et tap mot Indianapolis Colts, ble frigitt. Til tross for den dårlige starten avsluttet Texans sesongen 9–7, og fikk sin tredje divisjonstittel. De tapte derimot i wildcard-runden i sluttspillet da Kansas City Chiefs slo dem 30–0.

Den 9. mars 2016 skrev Texans en 4-årig kontrakt verd $72 millioner med tidligere quarterback for Denver Broncos Brock Osweiler. Osweiler presterte derimot dårlig gjennom hele sesongen, og ble byttet ut med reserven Tom Savage etter å ha kastet to interceptions i uke 15 mot Jaguars. Etter en god kamp ble Savage valgt til startende quarterback for resten av sesongen, og laget vant sin fjerde divisjonstittel på seks år da de slo Bengals i uke 16. Texans slo wildcard-laget Oakland Raiders 27–14 i åpningsrunden av sluttspillet, hvor Osweiler igjen spilte quarterback ettersom at Savage hadde pådratt seg en hjernerystelse. Osweiler startet i divisjonsrunden av sluttspillet mot New England Patriots, hvor han kastet tre interceptions i andre halvdel før Texans tapte kampen 34–16.

I NFLs draft i 2017 valgte Texans ut quarterback Deshaun Watson fra Clemson. Watson var startende quarterback seks kamper i sin første sesong, og gikk 3–3 i en av de mer imponerende sesongene for en nykommer quarterback i NFLs historie; Watson ble senere lagets hovedquarterback. Etter et tap 41–38 i uke 8 mot Seattle Seahawks pådro Watson seg en korsbåndskade som gjorde at han ikke kunne spille resten av sesongen, som førte til at Texans hadde en av sine dårligste sesonger til dags dato. Med flere skader (inkludert en skade som avsluttet J.J. Watt sin sesong), samt en kontrovers rundt hvorvidt laget hadde brutt ligaens protokoller for hjernerystelse etter at reservequarterbacken Tom Savage hadde et anfall etter en kamp i uke 14 mot San Francisco 49ers, avsluttet Texans sesongen 4–12, sisteplass i AFC South, og nådde ikke sluttspillet for første gang siden 2014, og gav Bill O'Brien sin første negative sesong som hovedtrener for Texans.

I 2018 begynte Texans sesongen 0–3 før de vant 37–34 etter ekstraomganger i Indianapolis. Dette var den første seieren i en seierrekke på ni kamper, lagets lengste så langt, og den lengste seierrekken for et lag som begynte sesongen 0–3 i NFLs historie; den forrige rekorden var da New York Giants vant syv kamper etter å ha tapt sine tre første i 1918.

Den 23. november 2018 døde lagets eier, Bob McNair, av hudkreft. Den 26. november ble hans sønn, D. Cal McNair, utpekt som styreleder og CHief Operating Officer. Hans kone, Janice McNair, ble utpekt til lagets hovedeier. Hun ble den første kvinnen til å eie et idrettslag fra Houston. Laget fullførte 2018-sesongen 11–5, og vant nok en divisjonstittel under Bill O'Brien. De tapte 21–7 i første runde av sluttspillet mot divisjonsrivalene Indianapolis Colts. Laget nådde sluttspillet igjen i 2019 etter å ha sikret divisjonstittelen med et sesongresultat på 10–6. De slo Buffalo Bills 22–19 på overtid i wildcard-runden, før de ble slått ut i divisjonrunden av Kansas City Chiefs 51–31, som gikk videre til å vinne Super Bowl LIV, til tross for å ha holdt en ledelse på 24 poeng.

Den 22. mars 2020 byttet Texans bort all-pro wide receiver DeAndre Hopkins og et pick i fjerde runde i NFLs draft i 2020 til Arizona Cardinals mot running back David Johnson, et pick i andre runde i 2020 og et pick i fjerde runde i 2021. Byttehandelen forvirret både tilhengere og journalister, hvor mange mente at Texans burde ha fått mer for Hopkins som på tiden ble sett på som en av ligaens beste mottakere.

Etter å ha startet 2020-sesongen med fire nederlag fikk O'Brien sparken. Romeo Crennell, som hadde vært hovedtrener for Cleveland Browns fra 2011 til 2012, ble utpekt til midlertidig hovedtrener ut sesongen. Crennel vant over halvparten av hans syv første kamper som lagets hovedtrener, men Houston avsluttet sesongen med fem strake nederlag for et sesongresultat på 4–12 og nådde ikke sluttspillet.

Den 27. januar 2021 ble David Culley ansatt som lagets nye hovedtrener. Culley hadde tidligere jobbet som assisterende hovedtrener, wide receivers coach og passing game coordinator for Baltimore Ravens. Den 12. februar 2021 ble all-pro defensive end J.J. Watt frigitt, noe han selv skal ha bedt lagets eier om.

#### Lovie Smith (2022–2023)
Den 13. januar 2022 fikk David Culley sparken. Den 7. februar ble defensive coordinator Lovie Smith forfremmet til å bli lagets femte hovedtrener. Den 20. mars 2022 byttet Texans bort startende quarterback Deshaun Watson og et pick i femte runde i 2024 til Cleveland Browns mot tre picks i første runde, et pick i tredje runde og et pick i fjerde runde. Texans startet 2022-sesongen med lagets første uavgjort noensinne, mot Indianapolis Colts. Den 9. januar 2023 annonserte Texans at hovedtrener Lovie Smith hadde fått sparken.

#### Ryans og Stroud-æraen (2023–nå)
Den 31. januar 2023 ansatte Texans tidligere spiller DeMeco Ryans som lagets sjette hovedtrener. Med andre pick i NFLs draft i 2023 valgte laget quarterbacken C.J. Stroud fra Ohio State. Under Ryans og Stroud sikret Texans divisjonstittelen og nådde sluttspillet for første gang siden 2019 med et sesongresultat på 10–7, og ble det første laget i NFLs historie til å vinne en divisjonstittelen med både en quarterback og en hovedtrener i sine første år i ligaen. Stroud ble senere utnevnt NFL offensive Rookie of the Year, og Anderson Jr. ble utnevnt NFL Defensive Rookie of the Year Award. Ryans fikk også like mange stemmer som Browns’ hovedtrener Kevin Stefanski for NFL Coach of the Year, men tapte tiebreakeren.

## Rivaler
Texans er det yngste laget i NFL og har kun spilt siden 2002. De har derfor ikke historien eller ryktet som vanligvis er nødvendig for å bygge opp klassiske rivaliseringer, som de man kan finne mellom eldre lag.

### Divisjon
#### Tennessee Titans
Tennessee Titans, som het Houston Oilers før de flyttet på 90-tallet, blir av mange sett på som Texans sin hovedrival, og spiller også i AFC South.

#### Indianapolis Colts
Texans har en divisjonsrivalisering med Indianapolis Colts, som Texans først slo på bortebane i Indianapolis i . Nyligere har Houston blitt bitrere mot Colts etter at sistnevnte draftet Andrew Luck, fra Houston, i 2012, og etter at Texans fikk sitt første sweep mot Colts i 2016. I 2018 møttes de to lagene i AFC Wild Card-kampen, hvor Colts vant 21-7.

#### Jacksonville Jaguars
Ettersom lagene begynte å spille i henholdsvis 1995 og 2002 er Jaguars og Texans blant de nyeste lagene i NFL. Jaguars flyttet fra AFC Central til det nye AFC South hvor Texans spilte, og har vært divisjonsrivaler siden. Jagaurs er det eneste laget i divisjonen som Texans leder over sammenlagt, med 29 seiere og 15 nederlag.

### Interconference
#### Dallas Cowboys
Texans har en inter-conference rivalisering med Dallas Cowboys, de to lagene møtes i en kamp kalt Governor's Cup hvert år (en tradisjon som startet mellom de to byene før Oilers flyttet) enten i sesongoppkjøring eller i seriespill. I 2017 ble sesongoppkjøringskampen mellom de to lagene flyttet til AT&T Stadium i Arlington, Texas på grunn av skadene fra Orkanen Harvey. Kampen ble deretter kansellert på grunn av bekymringer rundt sikkerhet og tilstanden for spilleres familier og nærmiljøer.

## Identitet
### Navn
Den 2. mars 2000 ble det annonsert at de hadde kommet frem til fem alternativer til lagets navn: Apollos, Bobcats, Stallions, Texans og Wildcatters. Houston NFL 2002 og NFL Properties hadde komt frem til de fem alternativene etter flere måneders arbeid. En spørreundersøkelse på nett samlet inn over 65 000 svar på syv dager.

Den 6. september 2000 ble NFLs 32. lag offisielt annonsert som Houston Texans foran et publikum på flere tusen i Houston sentrum. McNair forklarte at navnet og logoen skulle representere stolteheten, styrken, uavhengigheten og prestasjonene som gjør folket i Houston og området spesielt. Kallenavnet "Texans" ble også brukt av et tidligere Canadian Football League-lag i San Antonio, et tidligere lag fra Houston i World Football League som flyttet til Louisiana og byttet navn til Shreveport Steamer; Dallas Texans som spilte i NFL-sesongen i 1952; og navnet hadde også blitt brukt av Kansas City Chiefs da de var Dallas Texans i American Football League (AFL). Eieren Bob McNair fikk tillatelse fra eieren av Chiefs, Lamar Hunt, til å bruke navnet for sitt nye lag.
### Logo og uniformer

McNair lanserte også lagets logo sammen med navnet, en abstrakt versjon av et oksehode som ligner på Texas sitt flagg, med en stjerne som øye hvor de fem punktene representerer stolthet, mot, styrke, tradisjon og uavhengighet. McNair har beskrevet fargene som "Deep Steel Blue", "Battle Red" og "Liberty White". Lagets uniformer ble avduket ett år senere foran et publikum i Houston sentrum.

Texans sin hjelm er mørkeblå med logoen på. Den var først hvit da lagets navn og logo ble avduket, men fargen ble senere skiftet til en mørk blåfarge. Uniformene består av røde sømmer og enten mørkeblå eller hvite skjorter. Laget bruker vanligvis hvite bukser med sine blå skjorter, og blå bukser med sine hvite skjorter. Fra 2006-sesongen begynte Texans å bruke bare hvitt for åpningskampen på hjemmebane, og laget begynte å bruke helt blå uniformer for hjemmekamper mot Indianapolis Colts. I 2003 introduserte Texans en alternativ rød skjorte med blå sømmer; laget bruker denne skjorten i hjemmekamper en gang i året, vanligvis mot en divisjonsrival. I 2007 introduserte Texans røde bukser  sammen med de røde skjortene, men kombinasjonen ble ikke mottatt positivt og har siden ikke blitt brukt igjen. I oktober 2008 brukte Texans blå sokkert (istedenfor de tradisjonelle røde) med de blå buksene og hvite skjortene, som endte opp med å bli lagets faste borteuniformer. 2016 avduket Texans en ny kombinasjon i en kamp mot Jacksonville Jaguars, hvor de brukte røde skjorter med blå bukser og røde sokker. I 2017 brukte Texans en helt marineblå uniform i sammenheng med NFL Color Rush. I 2022 introduserte de en rød alternativ hjelm som ble brukt med de røde eller Color Rush-trøyene.

I 2002 brukte Texans et spesielt emblem for å feire sin første sesong. I 2012 brukte de et emblem for å feire lagets 10. sesong. Fra 2018 til 2019 brukte laget et emblem til ære for Bob McNair.

I april 2024 avduket Texans nye uniformer. De beholdt de mørkeblå hovedhjlemene, men de blå hjemmeuniformene ble oppdatert til å inkludere Texans’ logo på ermet og med nye striper rundt kragen, mens de hvite borteuniformene hadde blå og røde striper på ermene med blå tall og en rød kant. Designet for de hvite uniformene ble også lagt til grunn for de røde alternative uniformene, som kombineres med en rød hjelm med blå striper. En andre alternativ uniform ble lansert i marineblåt med detaljer i «H-Town blue»; tallene er røde med denne blåfargen langs kanten. Dette kombineres med marineblå hjelmer med «H-star»-logoen med rød kant. NFL tillot lag som avduket nye uniformer før sesongen å introdusere ett alternativt hjelmdesign.

## Merkbare spillere
### Nåværende spillerstall

### Ring of Honor
Den 19. november 2017 ble Andre Johnson den første spilleren til å bli innlemmet i Texans Ring of Honor. Den 6. oktober 2019 ble Bob McNair den andre personen til å bli innlemmet i æresgalleriet. Den 1. oktober 2023 ble J.J. Watt den tredje personen til å bli innlemmet.

### Pro Football Hall of Fame
Kun to medlemmer av Pro Football Hall of Fame har tilbrakt noe av sin karriere med Texans. Dette skyldes til dels kravene som stilles for innlemmelse og at Texans kun har eksistert siden 2002. I 2024 ble Andre Johnson den første spilleren som ble innlemmet i Pro Football Hall of Fame på bakgrunn av sin tid med Texans.

## Personale og hovedtrenere
### Personale

### Hovedtrenere

## Kultur og miljø
### Tradisjoner
***Battle Red Day** – På Battle Red Day bruker laget en alternativ uniform med røde skjorter, og tilhengere blir oppfordret til å kle seg i rødt for kampen. I 2007 og 2008 brukte Texans røde bukser med de røde skjortene.
***[[NRG Stadium|Bull Pen]]** – Seksjonene bak nordsiden av NRG/Reliant Stadium er også kjent som "The Bull Pen". Noen av de mest høylytte tilhengerne på kampene sitter her, og har vært delaktige i å popularisere og finne opp tradisjoner, sanger og kamprop som:
**Holde opp en gigantisk Texans-skjorte når det besøkende lagets spillere blir annonsert
**Snu ryggen til motstanderlaget når de scorer.
**Samle en gruppe for tailgating i det nordvestlige hjørnet av Platinum Lot ved Reliant Stadium. Holder Bull Pen Toast omtrent halvannen time før avspark for hver kamp.
**Går i HEB Holiday Parade på Thanksgiving Day
**Besøker Bull Pen Pub for TORO Wraps, cheerleaderene skrive autografer, og tilhengerne danser med Bull Pen Pep Band.
***[[Bull Pen Pep Band]]** – En musikkgruppe med 45 medlemmer som spiller ved alle hjemmekampene.
* **Tradisjoner før avspark** – Før avspark for hjemmekamper viser Texans et kort klipp av en okse som knuser ukens motstander. AC/DC-sangen «Thunderstruck» spilles.
***Spillerintroduksjoner** - Når spillerne blir introdusert før kampen uttales fornavnet til spilleren på høyttalerne, og laget svarer med etternavnet.

### Maskoter og cheerleadere

Lagets offisielle maskot er Toro, som er en okse. Laget har en cheerleadinggruppe som heter Houston Texans Cheerleaders.

### Veldedighetsarbeid i nærmiljøet
Houston Texans Foundation jobber sammen med flere partnere i lokalmiljøet i anledning veldedighetsarbeid. Houston Texans er også en støttespiller for utdanningsprogrammet Heart of a Champion. I 2017 ble det samlet inn over $380 000 til Houston Texans Foundation under den 15. årlige Houston Texans Charity Golf Classic. Siden den ble stiftet i 2002 har organisasjonen samlet inn over $27,2 millioner.

Defensive end for Texans J.J. Watt samlet inn $41,6 millioner etter orkanen Harvey etter at stormen forårsaket store ødeleggelser i byen i 2017.

## Radio og TV

Per 2023 er Texans sin hovedstasjon på radio KILT SportsRadio 610AM og KILT 100,3FM. AM-stasjonen er en sportsstasjon mens FM-stasjonen spiller moderne countrymusikk. Begge kanalene er eid av Audacy. Marc Vandermeer er hovedkommentater, og Andre Ware, vinner av Heisman-troféet, er ekspertkommentator, mens radioverten på SportsRadio 610 Rich Lord er sidelinjereporter. Sesongoppkjøringskamper sendes på TV på KTRK-TV, som er eid av ABC. Kevin Kugler kommenterer sesongoppkjøringskamper på TV med tidligere defensive end for Texans N.D. Kalu som ekspertkommentator. Seriespillkamper sendes på CBS sin søsterkanal KHOU og Fox sin søsterkanal KRIV dersom Texans spiller vert for et NFC_lag, og NBCs søsterkanal KPRC på kamper på søndag kveld.

Lagets kamper blir sendt på spansk radio på KGOL ESPN Deportes 1180AM. Enrique Vásquez er hovedkommentator, med José Jojo Padrón som ekspertkommentator og Fernando Hernández som sidelinjereporter.

## Se også
*Liste over Houston Texans’ sesonger

## Referanser


## Eksterne lenker
* 
* Houston Texans på National Football Leagues nettsider